Diari Oficial de la Generalitat Valenciana


Sumari del DOGV 8315, del 12-06-2018 (2018/5682)

ORDRE 12/2018, de 5 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual es creen les oficines de la Generalitat d'assistència a les víctimes del delicte de Carlet, Ontinyent, Llíria, Picassent i Utiel.
-------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/06/05/12/dof/vci/html**

### Dades del document

Número de DOGV
:   8315

Data del DOGV
:   12-06-2018

Secció del DOGV
:   I. DISPOSICIONS GENERALS

Número del document
:   2018/5682


Data del document
:   05-06-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Ordre

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * Carlet
    * Utiel
    * Llíria
    * Picassent
    * Ontinyent
    * drets de la dona
    * condició de la dona
    * dona
    * legislació
    * delicte contra les persones

ORDRE 12/2018, de 5 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual es creen les oficines de la Generalitat d'assistència a les víctimes del delicte de Carlet, Ontinyent, Llíria, Picassent i Utiel. [2018/5682]  
PREÀMBUL  
  
Amb la publicació del Decret 165/2016, de 4 de novembre, del Consell, pel qual es crea i regula la Xarxa d'Oficines de la Generalitat d'Assistència a les Víctimes del Delicte, es crea i regula la Xarxa d'Oficines de la Generalitat d'Assistència a les Víctimes del Delicte (OAVD), i s'estableix la seua organització i règim de funcionament d'acord amb el que disposa la Llei 4/2015, de 27 d'abril, de l'Estatut de la Víctima del Delicte, i s'indica en l'annex I el llistat de les oficines que formen part de l'esmentada xarxa.  
Una vegada posada en marxa la Xarxa d'Oficines d'Assistència a les Víctimes del Delicte, i tenint en compte la incidència del nombre de víctimes ateses i les ordres de protecció cursades, i a fi de continuar prestant un servei públic de qualitat a les víctimes del delicte de la Comunitat Valenciana, s'ha decidit ampliar el nombre d'oficines que formen part de la xarxa actual als partits judicials de Carlet, Ontinyent, Llíria i Picassent.  
D'altra banda, resulta necessari incorporar a aquesta nova xarxa l'oficina d'Utiel, que ha funcionat en aquesta la localitat amb el suport de la Mancomunitat de l'Interior Terra del Vi, i que ha proporcionat un servei d'atenció a les víctimes del delicte en un ampli territori de la comarca de Requena-Utiel.  
En la disposició final segona del citat Decret 165/2016 s'estableix que «La creació, reubicació o supressió de les oficines d'atenció a les víctimes del delicte d'àmbit inferior al provincial es farà mitjançant una ordre de la conselleria amb competència en matèria d'atenció a les víctimes del delicte».  
La present ordre és troba inclosa en el Pla normatiu de l'Administració de la Generalitat 2018, i en el seu procés d'elaboració s'han emés els preceptius informes de l'Advocacia de la Generalitat i la Intervenció Delegada de la Conselleria de Justícia, Administració Pública, Reformes Democràtiques i Llibertats Públiques; s'han realitzat els tràmits d'audiència pertinents i s'ha complit l'article 43 de la Llei 5/1983, de 30 de desembre, de la Generalitat, del Consell.  
  
Per tot això, i en compliment del que s'ha arreplega en la Llei 4/2015, de 27 d'abril, de l'Estatut de la Víctima del Delicte, que va incorporar al nostre ordenament la Directiva 2012/29/UE, del Parlament Europeu i del Consell, de 25 d'octubre de 2012, que estableix les normes mínimes sobre els drets, el suport i la protecció de les víctimes de delictes; el Reial decret 1109/2015, d'11 de desembre, pel qual es desplega la Llei 4/2015, de 27 d'abril, de l'Estatut de la Víctima del Delicte i es regulen les oficines d'assistència a les víctimes del delicte, i el Decret 165/2016, de 4 de novembre, del Consell, pel qual es crea i regula la Xarxa d'Oficines de la Generalitat d'Assistència a les Víctimes del Delicte,  
  
  
ORDENE  
  
Article 1. Creació de noves oficines de la Generalitat d'assistència a les víctimes del delicte  
S'amplia la Xarxa d'Oficines de la Generalitat d'Assistència a les Víctimes del Delicte amb la creació de les següents oficines d'àmbit inferior al provincial i la determinació del seu àmbit territorial:  
  
OAVD Àmbit territorial  
Carlet Partit judicial de Carlet  
Ontinyent Partit judicial d'Ontinyent  
Llíria Partit judicial de Llíria  
Picassent Partit judicial de Picassent  
Utiel Partit judicial d'Utiel  
Article 2. Modificació àmbit territorial  
Es modifica l'àmbit territorial de les següents oficines de la Generalitat d'assistència a les víctimes del delicte d'àmbit inferior al provincial:  
  
OAVD Àmbit territorial  
Alzira Partit judicial d'Alzira  
Xàtiva Partit judicial de Xàtiva  
Paterna Partit judicial de Paterna  
Catarroja Partit judicial de Catarroja  
  
  
DISPOSICIONS FINALS  
  
Primera. Habilitació per a l'execució  
Es faculta la direcció general amb competència en matèria d'assistència a les víctimes del delicte perquè dicte les instruccions necessàries per a l'aplicació i posada en marxa de la present ordre.  
  
Segona. Entrada en vigor  
La present ordre produirà efectes des de l'endemà de la publicació en el Diari Oficial de la Generalitat Valenciana.  
  
València, 5 juny de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.


Còpia Permalink ELI